CELEX: 62016TN0078
Language: lv
Date: 2016-02-16 00:00:00
Title: Lieta T-78/16: Prasība, kas celta 2016. gada 16. februārī – Sartour/Parlaments

4.4.2016   
            
            
               LV
            
            
               Eiropas Savienības Oficiālais Vēstnesis
            
            
               C 118/40
            
         Prasība, kas celta 2016. gada 16. februārī – Sartour/Parlaments
   (Lieta T-78/16)
   (2016/C 118/47)
   Tiesvedības valoda – franču
   
      Lietas dalībnieki
   
   
      Prasītājs: Sartour (Beveren, Beļģija) (pārstāvis – M. Cherchi, avocat)
   
      Atbildētājs: Eiropas Parlaments
   
      Prasītāja prasījumi:
   
   
               —
            
            
               šo prasību atzīt par pieņemamu un pamatotu.
            
         Tādējādi:
   
               —
            
            
               atcelt 2015. gada 18. decembra vēstulē ietverto Parlamenta lēmumu, ar kuru tas prasītāju informēja, ka tiek noraidīts piedāvājums, ko tas bija iesniedzis atbilstoši iepirkumam Nr. 06B40/2015/M073 par koncesiju par Vidusjūras reģiona ēdināšanas nodrošināšanu Altiero Spinelli ēkā, kuru aizņem Eiropas Parlaments Briselē;
            
         
               —
            
            
               atcelt nezināma datuma Parlamenta lēmumu piešķirt koncesiju par Vidusjūras reģiona ēdināšanas nodrošināšanu Altiero Spinelli ēkā;
            
         
               —
            
            
               katrā ziņā piespriest atbildētājam atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītājs izvirza trīs pamatus.
   
               1.
            
            
               Ar pirmo pamatu tiek apgalvots, ka ir pārkāpts princips, kas reglamentē minimālo robežlielumu kvalitatīvās atlases kritērijus, uz kuriem ir jāatsaucas pakalpojumu sniedzējiem saistībā ar savu apgrozījumu, konkurences princips un kandidātu vienlīdzības princips.
            
         
               2.
            
            
               Ar otro pamatu tiek apgalvots, ka ir pārkāpts princips par Eiropas Savienības iestāžu tiesību aktu pamatošanu.
            
         
               3.
            
            
               Ar trešo pamatu tiek apgalvots, ka ir pārkāpti samērīguma, vienlīdzīgas attieksmes un publiskā iepirkuma tirgu atvērtības principi, ir pieļauta acīmredzama kļūda vērtējumā, ir pārkāpts vienlīdzīgas attieksmes pret kandidātiem princips un nav nodrošināta brīva konkurence kandidātu starpā.